Resep: Gebakte blomkoolFoto: Huisgenoot Wenresepte 1 ‘n Mens kan die blomkool deur broccoli vervang en ook kaas tussen die lae krummels en groente plaas. Lewer 4 – 6 porsies Bestanddele: 500 – 600 g blomkool, in stukke gebreek 4 – 5 snye witbrood 100 – 200 ml fyngesnyde preie 2 eiers 500 ml kookmelk 2 ml sout knippie peper 5 ml neutmuskaat 100 g (250 ml) gerasperde cheddarkaas klontjies botter of margarien Metode: 1. Voorverhit die oond tot 180°C (350°F). Smeer ŉ diep soufflébak. 2. Kook die blomkool in soutwater tot sag. Laat goed dreineer. 3. Sny die brood se korsies af en krummel die snye grof. 4. Skep beurtelings broodkrummels, preie en blomkool in lae in die soufflébak. 5. Klits die eiers, melk, sout, peper en neutmuskaat saam tot dit skuim en giet bo-oor. 6. Strooi die kaas oor en stip met botter of margarien. 7. Laat minstens 1 uur lank staan. 8. Bak sowat 50 minute lank. Hierdie resep is oorspronklik gepubliseer in Huisgenoot Wenresepte 1 Uitgewer: Human & Rousseau Prys: R285-00* *Prys onderhewig aan verandering